ຈີນຂະຫຍາຍ ຄວາມສຳພັນ ດ້ານການຄ້າ ແລະການລົງທຶນ ກັບ ອາຟຣິກາ 
ຈີນ ​ປະກາດ​ແຜນການ ​​ເສີມຂະຫຍາຍສາຍສຳພັນ ດ້ານ​ເສດຖະກິດກັບອາ​ຟຣິກາ ໂດຍການສະໜັບສະໜຸນ ໂຄງການຕ່າງໆ ຮວມທັງລົດ​ໄຟ​ຄວາມໄວສູງ ທາງ​ດ່ວນ ​ແລະ​ຕາໜ່າງ​ການບິນ.
ນາຍົກລັດຖະມົນຕີຈີນ ໄດ້ປະກາດກ່ຽວກັບແຜນຕ່າງໆ ເພື່ອເສີມຂະຫຍາຍ ສາຍສຳພັນທາງດ້ານເສດຖະກິດ ຂອງປະເທດທ່ານ ກັບອາຟຣິກາ ໂດຍການສະໜັບສະ ໜຸນບັນດາໂຄງການຕ່າງໆ ຮວມທັງທາງລົດໄຟຄວາມ ໄວສູງ ທາງດ່ວນ ແລະຕາໜ່າງການບິນ ນາຍົກລັດຖະມົນຕີ Li Kequiang ກ່າວວ່າ ຈີນຈະເພີ້ມການລົງທຶນຂອງຕົນໃນອາ ຟຣິກາ 10 ພັນລ້ານໂດລາເພື່ອໃຫ້ບັນລຸເປົ້າໝາຍທັງໝົດ 30 ພັນລ້ານໂດລາ ທ່ານໄດ້ປະກາດ ກ່ຽວກັບການຕັດສິນໃຈຄັ້ງໃໝ່ ໃນວັນພະຫັດວານນີ້ ທີ່ກອງປະຊຸມ ເສດຖະກິດໂລກ ທີ່ໄນຈີເຣຍ ໃນການກ່າວຜ່ານນາຍພາສານັ້ນ ທ່ານ Li ກ່າວວ່າ ການຊ່ວຍເຫລືອຂອງຈີນ ຕໍ່ອາ ຟຣິກາ ຈະບໍ່ມີ “ຂໍ້ຜູກມັດດ້ານການເມືອງ ” ທ່ານໄດ້ໃຫ້ຄຳໝັ້ນສັນຍາວ່າ ຈີນຈະບໍ່ “ແຊກແຊງເຂົ້າໃນກິດຈະການພາຍໃນ” ຂອງບັນດາປະເທດອາຟຣິກາ ນາຍົກລັດຖະມົນຕີຈີນກ່າວຕື່ມວ່າ ຈີນພ້ອມແລ້ວທີ່ຈະປະຕິບັດງານກັບ ອາຟຣິກາ ໃນການພັດທະນາ ວາງແຜນ ແລະຄຸ້ມຄອງ ທາງລົດໄຟຄວາມໄວສູງທີ່ເຊື່ອມໂຍງ ກັບບັນດາ ເມືອງຫລວງຕ່າງໆຂອງອາຟຣິກາ ນອກນັ້ນ ທ່ານຍັງກ່າວອີກວ່າ ຈີນໃຫ້ການຊຸກຍູ້ແກ່ “ໄຝ່ຝັນຂອງອາຟຣິກາ” ທີ່ຢາກ ມີລະບົບທາງດ່ວນ ແລະຕ້ອງການສ້າງລະບົບການບິນ ລະຫວ່າງຈີນ ກັບ ອາຟຣິກາ ຂຶ້ນນັ້ນ ທ່ານ Li ຍັງໄດ້ໃຫ້ຄຳໝັ້ນສັນຍາ ທີ່ຈະເພີ້ມເງິນ 2 ພັນລ້ານໂດລາ ເຂົ້າໃສ່ ກອງທຶນ ພັດທະນາຈີນ-ອາຟຣິກາ ທີ່ທ່ານກ່າວວ່າ ຈະມີມູນຄ່າເພີ້ມຂື້ນເປັນ 5 ພັນລ້ານໂດລາ ຈີນ ເປັນຄູ່ການຄ້າທີ່ໃຫຍ່ທີ່ສຸດຂອງອາຟຣິກາ ປະທານາທິບໍດີໄນຈີເຣຍ ທ່ານ Goodluck Jonathan ໄດ້ກ່າວຕໍ່ກອງປະຊຸມວ່າ ຊາວອາຟຣິກາ “ແມ່ນດີໃຈຫລາຍ” ກັບຈີນ ເພາະວ່າ ຈີນໄດ້ສະແດງໃຫ້ເຫັນເຖິງຄວາມໝັ້ນໝາຍຕໍ່ການ ຊ່ວຍເຫລືອແກ່ ອາຟຣິກາ ໃນຫລາຍໆດ້ານ